Այստեղ Կաֆե Կունդերան է: Ստամբուլի եվրոպական հատվածում, օձագալար փողոցի վրա ժամանակակից, բայց մատչելի երևալ փորձող սրճարան: Սրճարանի նկարից սա է հասկացվում. «Այս վայրը նկարի կարիք չունի, նկարն իսկի պետքն էլ չէ»: Ամբողջ քաղաքում միայն այստեղ է հաճախորդը միշտ սխալ դուրս գալիս, միայն այստեղ են մարդիկ սպասավորներին վատ վերաբերվելու համար հավելավճար տալիս: Ոչ ոք չի կարողացել լուծել առեղծվածը, թե ինչու և ինչպես է սրճարանին տրվել հայտնի գրողի անունը: Որովհետև ներսում Միլան Կունդերային կամ նրա վեպերը հիշեցնող ոչինչ չկա: